**Министарство здравља Републике Србије**

**Републичка стручна комисија**

**за надзор над болничким инфекцијама**

**Београд, 20.3.2020.**

**УПУТСТВО ЗА НЕГУ ТРУДНИЦА, ПОРОДИЉА**

**И НОВОРОЂЕНЧAДИ**

**СА СУМЊОМ ИЛИ ПОТВРЂЕНОМ ИНФЕКЦИЈОМ ИЗАЗВАНОМ НОВИМ КОРОНА ВИРУСОМ SARS-CoV-2**

**Свака установа мора да размотри своје могућности обезбеђења простора за изваја-ње дела породилишта за труднице/породиље са сумњом или потврђеном COVID-19 инфекцијом, као и особља које ће радити само са тим пацијенткињама или ће то бити опредељено на нивоу града.**

**Запослени на пријему у породилиштима морају бити обучени за рану идентифика-цију и контролу извора.** Потребно је организовати тријаже на улазу као што је пред-виђено на улазима свих здравствених установа, према Упутству зарационалну употре-бу личне заштитне опреме у здравственим установама у зависности од активности које се изводе (доступно на сајту<http://www.batut.org.rs/index.php?content=2042>).

**То значи да одмах на улазу у породилиште понуде и упуте пацијенте са респирато-рним симптомима како да наместе маску која покрива и добро пријања на нос и уста. Након тога могу да им покажу којим правцем да се крећу, или да их испрате у правцу предвиђеном за тријажу пацијената са сумњом на инфекцију, придржа-вајући се препорука датих у наведеном Упутству.**

**ТРУДНИЦЕ са сумњом/потврђеном инфекцијом COVID-19**

**ТРУДНИЦЕ са сумњом/потврђеном инфекцијом COVID-19 морају да дођу са најавом у породилиште** како би установа могла да активира унапред припремљени поступак пријема уз контролу инфекције. Поступак, између осталог, укључује иденти-фиковање најприкладнијег простора за порођај, смештај породиље и одређивање здрав-ственог особља које ће бити укључено у негу породиље.

**При најави доласка,трудница са породилиштем договара могући начин превоза до породилишта** који може бити колима хитне медицинске службе са којима већ пос-тоји уговорени локални или национални протокол превоза уз све мере предострожно-сти или може бити приватним колима са чланом породице из истог домаћинства који је већ био у режиму изолације.

**ПОРОДИЉАса сумњом/потврђеном инфекцијом**

Све труднице са сумњом или потврђеном инфекцијом, а нарочито труднице код којих постоје знаци респираторне инфекције, треба да се порађају у изолационом боксу који има затворена врата.

Особље у порођајном изолационом боксу треба да има комплетну личну заштитну опрему (ЛЗО) која укључује непромочиви мантил/комбинезон, капу или капуљачу за потпуно покривање косе, два пара рукавица, маску FFP3 која добро пријања и заштитне наочаре или визир. ЛЗО мора да се скида по одређеном редоследу и особље у порођај-ној сали мора бити одмах на почетку епидемије обучено и утренирано за то (према пре-порукама доступним на сајту <http://www.batut.org.rs/index.php?content=2042>).

Особље које ради у изолационом боксу не би требало да ради са осталим породиљама.

Породилиште треба да одреди којим путем се породиља,након порођаја,из порођајне сале спроводи до собе.

Породиља треба да буде смештена у собу са затвореним вратима и да има одређено особље које ће бринути о њој.

**НОВОРОЂЕНЧЕ рођено од мајке са сумњом/потврђеном инфекцијом**

Није познато да ли новорођенчад са SARS-CoV-2 имају повећан ризик од тешких обли-ка инфекције и од компликација.

Могућност вертикалне трансмисије вируса SARS-CoV-2 са мајке на новорођенче за сада није доказана.

**Преношење вируса** SARS-CoV-2 са мајке на новорођенче након рођења **путем конта-кта** са инфективним респираторним секретима оболеле мајке је могуће.

Да би се смањио ризик од преноса вируса SARS-CoV-2 са мајке на новорођенче, струч-ни тим установе (неонатолог, гинеколог, епидемиолог) треба да размотри **привремено одвајање бебе** од своје мајке и смештај у посебну изолациону собу за одојче. Одлука треба да узме у обзир тежину болести и код мајке и код бебе, знаке и симптоме болести и резултате лабораторијског тестирања на вирус који изазива вируса SARS-CoV-2.

**Ако породилиште нема капацитета за просторну изолацају бебе** рођене од мајке са сумњом/потврђеном инфекцијом**,** бебе могу остати уз мајку у соби за изолацију поро-диље, уз постављену баријеру/параван и растојање између кревета мајке и новорођен-чета од најмање два метра.

Пре сваког контакта са дететом, мајка треба да опере своје руке у трајању најмање 20 секунди (руке пере док полако изговора бројеве од један до десет), намести добро нову маску, опет обави хигијену руку (прањем водом и сапуном или без воде, средством на бази алкохола) и тек тада узме у наручје своју бебу. Након контакта са бебом, мајка у свом делу собе може да скине маску, да је баци у канту за инфективни отпад (канта са поклопцем и обележена жутом бојом и ознаком за биохазард) и потом да изврши хигијену руку.

Посете породиљама у изолационом блоку треба укинути. Пацијенткињама се може доз-волити да комуницирају са својим ближњима електронски, путем својих мобилних телефона или таблета.

**Дојење/исхрана мајчиним млеком у болничкој или кућној изолацији**

**За време привремене одвојености**, мајке треба охрабривати да измлазају своје млеко да би успоставиле и одржале лактацију.

Давање измлазаног мајчиног млека је дозвољено ако мајка има блаже клиничку слику болести и ако нема температуру преко 38,5 степени.

**Пре измлазања мајка треба да стави чисту маску на нос и уста, потом обави хиги-јену руку (**прањем са водом и сапуном или без воде утрљавањем алкохолног или другог антисептика за руке).

Ако је могуће, треба обезбедити стерилисану пумпицу за измлазање (посебно за мајку у изолацији).

После сваког измлазања пумпица се поново детаљно пере и стерилише према упутству произвођача.

Овако измлазано млеко може да се даје новорођенчету/одојчету од странеособља/него-

ватеља/здравог члана породице који брине о мајци и детету у изолацији и који је обу-чен да редовно и правилно користи ЛЗО и хигијену руку.

Мајка треба да одржава хигијену тела и дојки (редовно туширање).

Употребљене маске и марамице треба да баца у канту са поклопцем и обележену жутим знаком за биохазард, која се редовно празни и дезинфикује.

Уколико се беба доноси из своје изолације у собу за изолацију мајке на подој, а то је могуће у случају да је мајка афебрилна и има дискретне респираторне симптоме, пре подоја мајка треба да проветри собу, стави маску на нос и уста, опере и обави хигијену руку. Неговатељ при уласку у собу код породиље треба да има заштитну опрему.

**Хигијена руку**

Описани поступци одржавања личне хигијене (хигијене руку и хигијене тела) морају да буду написани на видљивом месту у соби за смештај породиље.